
Non parvum in philosophia progressum sophistae fece- 
runt, quod res non per se, sed ad nos relatas spectave- 
runt, quodque utrum cognoscere res possemus necne quae- 
siverunt ac de fontibus et fide cognitionis exposuerunt, 
quum antiquiores philosophi omnibus rebus posthabitis ex- 
plorare studerent, unde omnia orerentur. Sed magis exi- 
mia laus iam antiquitus tribuitur Socrati, quippe qui phi- 
losophiam, rerum penitus abstrusarum indagatricem , devo- 
carit e coelo et in urbibus coUocarit. 

Quod philosophandi genus in rerum contemplatione 
positum philosophi qui post Aristotelem erant, ita neglexe- 
runt, ut totos se in optimo vitae statu exquirendo coUoca- 
rent. Quin eo processit Epicurus, ut physica ideo diceret 
tractanda esse, ut homines fabulis, quibus terrerentur, mor- 
tisque metu liberati tranquillam vitam degere possent, id 
quod a Lucretio, qui physica inprimis illustravit, saepius 
dictum est. ^^ 

Nec tamen, quod fulgo fertur, credemus philosophos, 
qui rerum naturam investigabant, disciplinam, quae de vi- 
ta et moribus rebusque bonis et malis quaerit, prorsus ne- 
glexisse. Quod quum per se credibile est, tum de Hera- 
clito et Democrito certis quibusdam argumentis demon- 
strari potest; quod quidem ex fragmentis Heracliti, quae 
admodum pauca temporum invidia nobis concessit, non 
elucet. Sed quod Heraclitum actus hominum omnes fle- 
visse ferunt (Schol. ad Juven. Sat. X, 28) , quid aliud in- 
dicat quam tristem eius de humana conditione sententiam; 

qua ex re intelligi potest, Stoici cur Heraclitum potissimum 
secuti sint. Democriti vero philosophiam describi nemo 
infitiabitur, qui relatum leget eum numquam sine risu in 
publico fuisse. Ridet autem anima, ut ita dicam tum fere, 
quum sui compos se ipsa rerum dominam sentit et sibi res, 
non se rebus subiungit. Quodsi verum est, iam videmus 
prorsus consentire hanc disciplinam cum Epicuro, quem ni- 
hil fere novi attulisse multis argumentis demonstrari pot- 
est. 

Ac primum quidem Democritum in rebus physicis eno- 
dandis non substitisse satis patet ex indice librorum, quos 
Democritus multos conscripsit, a Diogene Laertio 9, 47 no- 
bis tradito, quo in numero librorum de musica, de poesi, 
de aliis rebus compositorum , numerantur etiam de affectu 
sapientis, de sedatione animi libri. Accedit quod Diog. 
Laert. 10, 2 testatum reliquit, Epicurum legendis Democri- 
ti libris ad philosophiam impulsum esse. Yix autem credi 
potest Epicurum physicis quos spernebat libris ita inflam- 
matum esse, ut ad philosophiam se converteret. Singula 
quoque multa, quae de Democriti philosophia tradita sunt, 
satis demonstrant summam rationis Epicureae iam Demo- 
criti placitis contineri. Hic enim praecepit , ut libidines 
continentia et moderatione domitas haberemus, nimirum, 
ne animi tranquillitas earum procellis everteretur. Quid? 
quod is primus praeter Graecorum morem docuit animum 
et a publicis et a privatis rebus abducendum esse, ut tran- 
quillam vitam degere possemus, id quod Epicuri illud kdd^e 
fiiciaag nos commonefacit. In physicis vero Epicurum to- 
tum ex Democrito pendere constat, etsi in paucis quibus- 
dam rebus, ut in illa de atomis doctrina, ab eo recedit, 
quae quidem res pueriliter ficta iam antiquitus habita est. 

itaque Aristotelis de Ejicuro iudicium, quo hunc ne- /^^''^***^. 
gat spectavisse, quo consilio et in quem finem omnia crea- 
ta essent, plus etiam de Epicuro vale(, quippe qui omnia 



fortuito orta esse censeat. Geterum qui negant totum hunc 
mundum consilio factum esse regique, eos iam antiquitus 
eadem-de universo statuisse, quae nostro quoque tempore 
in medium prolata sunt, quis est qui miretur. J^amque 
Anaximander hominem ita ortum esse dixit, ut primum 
piscis formam haberet aquatilisque esset et deinde in sic- 
cum transiret hominisque formam sensim acciperet. Ac 
Darviniana illa ratio et eorum qui hanc secuti sunt qua 
specierum originem explicant, nonne similis est Lucretii 
doctrinae, secundum quam homines ex terra provenerunt 
et, quum casui omnia tribuantur, multa y^amtnantum saecla^ 
(Lucr. V, V. 852) utpote non vitalia interierunt? Quam 
sententiam dubitari non potest quin Lucretius ab antiquiore 
philosopho, ab Empedocle vel ab ipso Democrito sumserit, 
quem etiam in aliis rebus secutus est, quae obiter rem secum 
reputanti eius propriae videri possint. Lucretius enim quae 
docet exemplis imaginibusque illustrare solet agentibus et in- 
signitis, ita II, 114 moventes atomos comparat cuin corpuscu- 
lis, quae in solis radiis per fenestram incidentibus errantia 
conspicimus. Accuratius vero qui rem secum reputaverint in- 
tellegent iam Democritum eadem comparatione usum esse, 
id quod nemo interpres hucusque animadvertit. Arist. de 
anima 404 a. 

Quod vero Lucretius rem aptissimis exemplis ante ocu- 
los ponere solet, id laudi ei a Goethio (cf. Goethe, Riemer'8 
Mittheilungen uber Goethe 2 pg. 644 ff.) vertitur, qui poe- 
tam eo sibi sempiternam memoriam comparavisse existimat, 
quod res, quae quotidie fieri solent, ante oculos quasi ge- 
rantur nobis ponere, eoque orationi nervos addere potuerit. 
Vividam igitur quandam Goethius ei tribuit cogitationem, 
quae in illustrandis rebus circumspiciat et paria similiaque 
ad rem quam tractat probandam adhibeat. Et sunt pro- 
fecto in libris poetae tam agentes et distinctae imagines. 

ut rerum naturam diligentissime observavisse videatur, ve- 
lut solis orientis descriptio II, 144 cf. 352 ff. 

Quae vero de poetae ingenio vitaque tradita habemus, 
tam incerta et fabellis similia sunt, ut certi nihil inde ef- 
fici posse videatur, ita, ut ad indolem eius perspiciendam 
ad libros poetae ipsos confugiendum nobis sit. Quis enim 
in Lucretii carmine legendo mediocriter quidem versatus 
non mirabitur, quod Hieronymus memoriae tradidit, eius 
autorem sanae mentis non fuisse , quum totum spiret pri- 
scam illam Romanonim gravitatem , neque uUa inveniri 
possint vestigia, quae carmina „per intervalla insaniae" 
scripta esse demonstrent. Munroius quidem in commentt. 
ad Lucret. p. 131 ea, quae de poeta memoriae prodidit 
Hieronymus, aliquomodo confirmari putat, quod Lucretius 
tam saepe et tam graviter disputet de rebus , quae nobis 
somno sepultis mentes terrificent, I, 132: 

Cemere uti videamur eos audireque coram 
Morte obita quorum tellus amplectitur ossa; 
et IV, 33 : 

Terrificant (simulacra) in somnis cum saepe figuras 
Contuimur miras simulacraque luce carentum; 
V, 62: 

Sed simulacra solere in somnis fallere mentem 
Cernere quum videamur eum, quem vita reliquit; 
cf. IV, 731. 

Sed ex his nibil effici potest, quod Lucretium insaniae 
obnoxium fuisse indicet. Quum enim Epicureorum tota de 
physicis doctrina id solum spectaverit, ut rerum natura 
cognita homines atimore liberarentur , somnia autem in- 
primis essent, quae hominum animos terrerent yanaque su- 
perstitione implerent, id sibi Lucretius agendum proposuit, 
ut illorum vanitatem explanaret. 

Quae quum ita sint, Sellarius (The Roman Poets of 
the Republic Edinburgh 1863) ea, quae de Lucretii insania 



refert Hieronymus, quomodo orta sint explicare conatur. 
Proficiscitur enim inde (1. c. p. 201), quod, qui deos esse 
negent et sacra cunctis hominibus communia spernant, ar- 
cano quodam et mystico, ut ita dicam, horrore et aequales 
et posteros afficiant. Sed haec magis ex medii aevi inge- 
nio et more disputata sunt. Quod ipse sensisse videtur 
Sellarius quum dicat 1. c. p. 201 : a doom so mysterious 
and calamitous as that of madness and suicide might well 
appear to .the minds of Christians in the third or fourth 
centuries to be the fitting consequence of what seemed to 
them a daring impiety and unbelief. — Ac tamen omnino 
dubitari nequit, quin illa, quae de vita Lucretii nobis tra- 
didit Hieronymus, iam Suetonii temporibus in vulgus nota 
et credita fuerint. Nam ex Suetonii de viris illustribus li- 
bris omnia fere, quae Hieronymus Eusebii Chron. addidit, 
fluxisse ab Bitschelio denuo satis demonstratum est cf. 
Reifferscheid Suetonii Reliquiae. Praeterea quod dicit Hie- 
ronymus Lucretium amatorio poculo in furorem versum 
esse, id ita ad veterum cogitandi rationem comparatum est, 
ut vix ab homine quodam Christiano fictum esse videatur. 
Ac tamen Hieronymi vel Suetonii verba vix credibilia sunt ; 
quomodo autem orta sint quae de insania Lucretii vulgo 
ferebantur, vereor ut umquam erui possit. Tam contemp- 
tim egit Lucretius de amore, tanta ironia, ut ita dicam, 
totum inde a v. 1032—1282 libri quarti illum de amore 
locum pertractavit, ut Veneris numen quam maxime spre- 
visse videatur. Vulgatam autem fuisse apud veteres opi- 
nionem, qui nimis amorem vitarent, eos ipso amore perire 
Hippolyti fabula satis demonstratur. Ita haud scio an 
factum sit, ut aliquis fingeret Lucretium qui de fugiendo 
amore tam salubria praecepta daret, quum amorem vita- 
ret, amatorio poculo perisse. Philtra autem ex opinione 
veterum fere hanc vim habuisse, ut homines ad insaniam 
adigerent satis docet Juvenal. Sat. VI v. 610: vendit Philtra 

qmbus valeat mentem vexare mariti, Inde animi caligo et 
magna oblivio rerum, quas modo gessisti. Tamen hoc to- 
lerabile si non Et furere incipias ut avunculus ille Neronis 
etc. cf. Plaut. Amphitr. IV, 3, 10. 

Ac de yita poetae haec exposuisse sufficiat: poemata 
vero ab ipso auctore absoluta et limata non esse cuivis qua 
par est diligentia legenti patet. Praeterea id testatum re- 
liquit Hieronymus in Chronico qui Lucretium aliquot libros 
per intervalla insaniae conscripsisse dicit, „quos postea Gi- 
cero emendavit.'' Uter autem Giceronum carmina in lucem 
prodiderit, homines docti non consentiunt. Bernhard^rus 
(Bom. Litteraturgesch. p. 510 not. 398) aliique ex literis 
mense Februario anni 700 ad Quintum fratrem datis satis 
demonstrari putant, Quintum Ciceronem, hominem studiis 
poeticis deditum neque a philosophia alienum, Lucretii car- 
mina emendasse. Equidem etsi de Quinto Cicerone Lucre- 
tii carminum emendatore concedo, tamen ex verbis: ut 
scribis, nihil certi effici posse puto. Quid enim rem ita 
apud animum informare nos impedit, Quintum Ciceronem 
comperisse , fratrem in Lucretii poematis emendandis ver- 
sari, ac deinde suum de Lucretio iudidum cum fratre com- 
municasse, cui Marcus (epist. ad Quint. fratr. 2, 11) assen- 
titur? Munroius, qui Marcum Ciceronem Lucretii editorem 
esse evmcere studet, ipsis Hieronymi verbis potissimum ni- 
titur, quem M. Ciceronem L c. dicere vix negari potest. 
De Quinto enim carminum Lucretii emendatore rem ita in 
vulgus notam fuisse, ut nihil opus esset, ut Hieronymus 
Ciceronis praenomen poneret, equidem Lachmanno non cre- 
diderim. Attulit praeterea Munroius locum, quo suam de 
Lucretii editore sententiam confirmaret, e Plinii epistol. III, 
5 : Petis ut libellos tuos in secessu legam, examinemque an 
editione sint digni, adhibes preces, adlegas exemplum: ro- 
gaa etiam , ut aliquid subsecivi temporis studiis meis sub- 

traham, iinpertiam tuis : adicis M. TuUium mira bemgnitate 
poetarum ingenia fovisse. 

Quae quum ita sint, mihi tamen credibile non videtur 
.M. Giceronem, si emendator Lucretii fuisset, nullam Lu- 
cretii mentionem fecisse, praesertim qui Amafinium et Ra- 
birium Epicureos, quorum alter et ipse libros de rerum na- 
tura conscripsisset , tam saepe in scriptis suis exagitaret. 
Quid quod ipse Tusc. Disp. II, 3, 7 dicit: est quoddam 
genus eorum qui se philosopfaos appellari volunt (Epicureos 
dicit) quorum dicuntur esse Latini sane multi libri quos 
non contemno equidem, quippe quos numquam legerim. 
Quod etsi ad vivum non est resecandum , tamen vix dici 
potuit a Cicerone, si Epicureum poema ipse edidisset, prae^ 
cipue si Munroii sententiam sequimur, qui amicos Lucretii 
in carmine edendo clarissimi oratoris nomine magis quam 
opera usos esse dicit. Firmissimum autem ne Marcum in 
Lucretii poematis emendandis , ut dicit Hieronymus, versa- 
tum putemus, hoc afferre possum, quod Cicero qui poeta- 
rum sententias orationi suae admiscere solet, nuUo Lucre- 
tii versu usus est, quum tamen multos Lucretii versus si 
carmen emendavisset , in memoria retinuisse existiman- 
dus sit. 

Lucretium posterioribus demum temporibus clarum et 
nobilem fuisse ex hoc maxime elucet, quod Cassius Epicu- 
reus, qui in literis a. 708 ad Ciceronem datis (ad fam. 15, 
• 19 cf. 16) suos defendere studet (cf. 1. c. : pro quo [Catio 
Epicureo] tibi proxima epistola tot rusticos Stoicos rege- 
ram, ut Catium Athenis natum esse dices), quum Amafi- 
nium et Catium malos verborum interpretes commemoret, 
Lucretii qui unus ex omnibus illius disciplinae sectatoribus 
summam in literis gloriam sibi comparasset, ne mentionem 
quidem fecit. Haec hoc loco commemorasse sufficiat: sed 
antequam ad carmina ipsa aggredimur, quibus nominibus 
atomos, quae plurimum valent in Epicureorum ratione, 

poeta notaverit, dicendum erit. Varias quibus usus est 
Lucretius significationes Munroius collegit ad I, 59, ex 
quibus saepissime usurpavit primordia vel rerum primor- 
dia, quorum vicibus in genetivo et dativo et ablativo, ut 
qui Creticum eflaciant, fungitur verbum principii. Verum 
inter omnes illas significationes neque proprium vocabulum, 
quod est atomi, neque corpora individua, quibus Cicero 
usus est, ihvenies, id quod mirum videri possit. Cuius rei 
causa videtur in eo sita esse, quod Lucretius corpora pri- 
ma non tam individua quam cunctarum rerum exordia esse 
animis lectorum inculcare voluit. Neque enim eum fugit, 
quantae difficultates orerentur, si quis gravia ideoque ex- 
tenta corpuscula statueret et tamen dividi posse negaret. 
Quae corpuscula non sine omni extentione esse possunt ve- 
luti puncta mathematicorum propter pondera, quibus Epi- 
curei ad mundum efficiendum carere nequeunt. Quam dif- 
ficultatem Lucretius satis obscuro loco I, 599 explanare 
studuit. Recentiore quoque tempore physicorum de atomis 
ratio, quam Fechnerus (Die Physikalische und Philosophi- 
sche Atomenlehre Leipz. 1855) in medium denuo protulit 
defenditque, eisdem ni fallor laborat difficultatibus. Leib- 
nitzio vero Herbartioque , quae de atomis placuerunt, tam 
diversa sunt, vix ut comparari possint Sed nobis quid 
verum quid falsum sit in variis de atomorum natura sen- 
tentiis, non est disceptandum : carmini ipsi nonnullis locis 
medelam afferre conamur. 

IV, 1122: bene parta patrum Interdum in pallam at- 
que alidensia Ciaque vertunt. 

Codicum (Oblongi et Quadrati) scripturam: alidensia, 
quum nemodum, quod sciam, explicaverit, alii alia excogi- 
taverunt, quibus v. 1122 emendarent. Lachmannus leni mu- 
tatione scripsit: alideusia. Attulit vocabula Graeca: ah" 
Ttoqqwqa^ alificcTttaj alovQyfjy item devaoTtoiov et devao- 

TtoUavy quibus ahdevoia sua tinctoribus et delicatulis quam 
scriptoribus , ut ipse dicit, tritiora, explicaret. Sed quum 
Lachmanniani inventi : alideusia , ne Graecum quidem 
exemplum ullum inveniatur, satius visum est Bernaysio in 
editione sua codicum scripturam: alidensia, exhibere obe- 
lisco apposito. Lambinus Gulielmi Pelisserii episcopi Mon- 
tepessulani coniecturam secutus scripsit: ac Melitensia. 
Sed ut Lachmanni verbis utar, in Lucretio tantum a lite- 
rarum ductibus recedere non licet. Munroius, qui alideu- 
sia in textum, quem vocant, recepit, haec tantum annota- 
vit: if Lachmann's alideusia is right, the word is not found 
elsewhere either in Latin or Greek. 

Quae quum ita sint aliam nos emendandi viam prae- 
ire conamur. 

Proficiscimur inde quod Plinius Natur. Hist. I. XIX, 1 
habet: Lino, quod ignibus non absumatur, principatus in 
toto orbe. Proximus byssino mulierum maxime delicits cir- 
ca Elim in Achaia ^enito quaternis denariis scripula eius 
permutata quondam ut auri reperio. 

Huius Elidis forma Dorica est Alis, qua antiquiores 
Romanorum scriptores utebantur: Plaut. Captivi Prolog. v. 
9 in Alide v. 24 cum Alio v. 26 in Alide. Act. 2, 3, 19 in 
Alidem Act. 3, 2, 20 ex Alide passim in Captivis cf. Aul. 
2, 2, 20 ubi manum inicit benigne ibi onerat aliquam za- 
miam {^rjfxia), Lucret. VI, v. 1263 silanos ad aquarum. 

Formam: Alidensis, quae in lexicis non habetur, legi- 
mus apud Plautum Capt. IV, 2, 100 captivum Alidensem 
et apud Gellium , qui scribendi genus sequitur priscum et 
antiquum I. 2, 18 init. Phaedon Elidensis ex cohorte illa 
Socratica fuit. Formae, quas dixi, Doricae, Italicorum Do- 
rismo iure ascribuntur, quas Romani et ex mimis Campa- 
niae et ex Hilarotragoediis Tarentinis vel cum ipsis mer- 
cibus Graecis in linguam suam receperunt. cf. Bemhardy 

Orundr. d. rom. Litteratur. p. 66. Sunt igitur Alidensia 
byssina, quae tum fere mulieribus (cf. Plin. Nat. Hist. 1. c.) 
in deliciis erant. Ita ne literula quidem mutata locus rec- 
te, ut opinor, se habet 

Accedit, quo facilius byssina Alidensia audire possint, 
quod nusquam in Graecia nisi in Elide byssus illa gigni- 
tur. Quod plauissime dicit Pausanias 5, 5, 2: d-avpiaaai 
rf* av Tig h tfj yfj ^HXeiif %r]v te ^vaaovy oti ivtavd-a 
[jiovovy ereQVDd-L de ovdaf^ov r^g ^EXlddog qwerai. 

Cum Sericis componitur byssus Paus. 6, 26, 4: tj 3e 
^HXeia xciqa ta re alXa earlv eg naQjtovg y.ai t^^v ^aaov 
ov% TjnLara hiVQeipeLV dyadi^, trjv fiev drj xawafiida ntai 
Xivov ycai Ttjv fivaaov ajteiQOvaiv oaocg ^ y^ TQeq>ecv eariv 
kTtLTrjSeiog' ol fxiroi de^ d(p wv tag ead^tag Ttowvacv %ol 
2rJQeg x. r. A. cf. Strabo p. 693: Totavza de ytai ta SrjQt^ia 
en ttvcDv q)loL(Sv ^aivofievrjg ^vaaov, E bysso autem facta 
sunt reticula, vestes etc. Patris. cf. Paus. VII, 21, 7: ai 
3e ywaiKeg eiaiv ev raig IldTQaig dQi^fxov fxev ycai ig dig 
Ti3v dvdQiuv. uiqQodirrjg de eirteQ aXlatg ywat^i fieTeaTt 
Tcai TavTatg* fiiog de avTcov ratg TtoXXatg eartv dTto Trjg 
fivaaov Trjg ev Ty ^Xidt qvofievrjg • 7ceiiQvq>dXovg re yaQ djt 
avrrjg %ai iadiJTa vqaivovat Trjv aXXrjv, 

Patris autem quo facilius Alidensia in Italiam perve- 
nisse putemus , E. Curtii verba Peloponnesos I, p. 435 at- 
tuli: Patrai ist der naturliche Hafenort und Stapelplatz 
des westlichen Peloponnesos, es ist ganz dazu geschaffen, 
die Producte Qriechenlands nach den italischen Meeren zu 
fiihren. Ceterum tantam nobis commercii et manufacturae 
(sit venia verbo) industriam Pausanias 1. c. nobis descri- 
bit, ut vix credibile sit, nullum eius vestigium ad nos per- 
venisse. 

Eo autem loco, quem Curtius Pelop. II, 95 ex Ezechi- 
elis libro attulit, inprimis est tenendum (cap. 27, 2), non 
agi de suco infectore , sed de vestimentis purpura tinctis 

cf. Hitzig in comm. ad Ezech. p. 199. Ac tamen vix cref- 
di potest, Tyrios, qui purpuras habebant longe optimas, 
eiusmodi vestimenta ex Elisa (vel ex ipsa Elide) color%9 
causa asportasse. Quum autem h. 1. byssus Aegyptiaca in 
parallelismo quem vocant nominetur cum vestibus purpu- 
reis et conchyliatis ex Elisa asportatis, verisimile est hoc 
loco bysso Aegyptiacae Eleam opponi , quae byssi genera 
int^r s? comparat Paus. 5, 5, 2: fj 8e fivaaog ^ iv Tfj 
^HXeL(f XeTVTOTfjrog fxkv evexa ovtc dTtodet Ttjg ^JE/J^oftW, IWt 
8e ovx Ofiolwg ^avd^. Byssina enim fere semper ut Coa 
purpura tingebantur. Quo fortasse factum est , ut Hesy- 
chius, Suidas, auctor Etymologici: byssina Ttoqqwqa inter- 
pretarentur. Quae si ita sunt, hominum doctorum senten- 
tia, qui Elisam Genes. 10, 4 et Ezech. 27, 7 commemora- 
tam Elidem esse putant, hoc argumento confirmari potest. 

Sed ut iam ad Alidensia redeamus, magna nobis existit 
difficultas. Pedum enim lex Alidensia respuere videtur. 
At primum iam hoc ipsa metri necessitate aliquomodo ex- 
cusari potest. Nullo enim modo Lucretius creticum: ali- 
densia versu includere potuit. Quare poetae in nominibus 
propriis tractandis a severa metri lege recedere solent cf. 
Horat. Od. III, 4, 10 Apuliae, ubi poeta in duobus versi- 
bus sese excipientibus eandem syllabam et produxit et cor- 
ripuit. cf. quae attulerunt Interprett. 1. a. Priamus (vaaj) 
et Priamides (— uu— )< Sicanus (u— o, uuu, — uu), Italus 

(uuu, — uu) et Italia (— uuu), Servilius (— uuu et uu), 

Fidenae ( , u ), cf. Jahnium ad Horat. Od. 3, 

4, 10. 

Praeterea id quoque excusare possum, Lucretium, qui 
Goa notissima ignoraret (cf. Lachmann ad Lucret. p. 269), 
Alidensium originem perspectum non habuisse verisimilli- 
mum esse. Eiusmodi aliqu^d iis maxime nominibus pro- 
priis contigisse, quae in nomina appellativa abierunt, per 
se intelligitur. Audacius etiam, quippe quod ne metri qui- 

dem necessitate defendatur, positum est quod legimus Plaut. 
Poen. III, 3, 87. Ubi tu Leucadio, Lesbio, Trasio, Coo, et 
Ovid. Trist. III, 12, 2 Longior antiquis visa Maeotis hiems, 
quod quum ferri posse negaret Lachmannus, satis audacter 
ita mutavit, (ad Lucret. p. 38) : 

Longior intepuit visa Tomitis hiems. 
Maximum autem cur antiquiores poetas de Graecorum 
appellativorum quantitate metrica non admodum S)llicitos 
fuisse putemus, afferri videtur versu Lucilii p. 89 v. 58 ed. 
Gerlach : 

Rhodus Carpathium in pelagus se inclinat apertum 
et V. 59: 

Carpathium mare transvectus coenabis Rhodi. 
Accedit quod Lucretius, qui summa arte versatur in 
versibus faciendis, in singulis tamen multa sibi indulsit. 
Saepius fit, ut sibi non constans idem vocabulum et corri- 
piat et producat, prout versus postulat: II, 452 fluvido, v. 
464 flnvida, v. 466 fluvidus. I, 349; II, 452; III, 427 Ir- 
quidus (litera i producta) at VI, 205 liquida et quod ma- 
ximum est IV, 1251 crassaque conveniunt liquidis etlrqui- 
da crassis. Substantivo, quod est liquor, semper i litem 
correpta utitur: I, 713, 771, 864. 938, 1084; II, 390, 398, 
847; III, 13, 438, 440, 870; V, 14, 391. Ac tamen unum 
exstat exemplum , quo liquor prima producta dictum est : 
I, 453 Irquor aquai, ita, ut Lucretius nullam, ut videtur, 
regulam hac in re secutus sit. Dignum fortasse est, quod 
notetur, locum hunc singularem omnino primum totius car- 
minis esse, quo Lucretius hac voce utitur. Maxima au- 
tem rei metricae incuria habetur II, 991 : Denique coelesti 
sumus omnes semine oriundi, ubi i vocalis ita delitescit, 
ut syllabam non producat. Etiam I, 360: nam si tan- 
tiundemst in lanae glomere qi^^ntum, Lucretium metro ali- 
quid tribuisse puto. Nam non solum Lucretius semper di- 
cit: glomerata, glomeramen, conglomerare (cf. Lucret. II^ 

454, 686; IH, 210, 495, 539; IV, 868; V, 724), sed etiam 
Ennius (Tragoedd. Reliq. v. 408 ed. Vahlen) conglomeras, 
et Horatius Epist. I, 13, 14 glomus, quibus locis a Lach- 
manno p. 36 allatis addo Stat. Theb. I, 351 inglome- 
rare. 

Praeterea id ipsum, quo Lachmannus illud glomus 
aliquo modo defendere studet, quam maxime nobiscum fa- 
cit; dicit enim ad Lucret. p. 36: constat in lingua latina 
vulgaria quaedam vocabula vel nomina et partim vetustate 
obscurata habere mensuram aut ambiguaip aut ab origine 
sua diversam. 

Simile quoddam atque Alidensibus factum est Scapten- 
sulae (syllaba u correpta) Lucret. VI, 810. Romani enim, 
qui originationem oppidi non satis perspectam haberent, 
vel milites, ut Lachmanno videtur, ^arvo oppido formam 
deminutivam corivenire rati paenultimam corripuerunt. 

Restat ut de altera huius loci voce corrupta j^Chia^ 
dicamus quam ut emendaret Lachmannus, Gulielmi Pellis- 
serii coniecturam secutus, scripsit: Cea vel potius: Gia, nisi 
me faUit, ut propius accederet ad vestigia codicum. Geae 
vestis non fieri mentionem apud veteres excepto Plinio, sed 
Coae tantum* Salmasius in exercitationibus p. 101 docuit. 
Lachmannus igitur Varronem Goa ab insula Geo venire 
opinatum huius erroris facit auctorem , quem temere , ut 
ipse dicit, secutus est et Plinius et Lucretius. Quod qui- 
dem de Plinio aetate Varronis et auctoritate decepto con- 
cedi potest, non potest de Lucretio in literis Graecis ma- 
gnopere versato. Talis enim error ita tantum oriri potuit, 
si vestimenta illa admodum ignota erant: at vestimenta 
hominibus aetatis suae fere ignota Lucretius vix pro exem- 
plis habere potuit, quibus homines bona patria lacerare so- 
lerent. Praeterea vix verisimile est, Lucretium vocabula 
et exempla, quibus luxuriam sui temporis notare vellet, e 
scriptis potius quam ex ipsa vita et sermone quotidiano 



16 

sumpsisse. Quae quum ita sint, aut homines Lucretii tdm^ 
poribus vulgo Coa per errorem Cea nominasse diaamuS 
necesse est aut Cia in Coa mutanda sunt. 

Ac correptio vocabuli Alidensia, de qua mihi quidem 
dubitari videtur non posse, si minus placebit, tradita lectio 
ita explicanda erit. Habet enim Critias apud Atben. I, 
28 B. ubi: ra i^ exdaTrjg TtdXecjg l8i(iiiotfwa TcaraiJyei, haec: 
evvalov Se kixovg i%oxa yLaXXog exei 
MllrjTog T€ Xiog r , evaXog TtoXig OivoTcicavog 
ubi Schneidewin Delect. frgm. 1, 5 in annotationibus : ce- 
lebratissima OTQWf^ara, eQia MiXi^ata, attulit Theocr. 15, 
125 et Virg. Georg. III, 306. 

Lachmannus Milesia reiecit , quod nisi atque in ac 
mutato includi versu non possent; quae mutatio non ita 
difficilis est si: atque per compendium scriptum fuisse pu- 
tamus. Literae AL saepius in M mutata sunt, velut I, 
665: mia pro alia, et fortasse Milensia scribendum est, ut: 
vensicula VI, 130, Scaptensula VI, 810; cf. Megalensia, 
thensaurus, alia. Itaque (si quidem Alidensia reidenda 
sunt) fortasse scribendum est: 

Interdum in pallam ac Milensia Chiaque vertunt. 

Sed vereor, ut Schneidewinus, qui, ut tiuidem videri 
potest sicut Milesia etiam Chia genus quoddam vestium 
esse putavit, illum Critiae locum recte interpretatus sit. 
Casu enim accidit, ut Critias ipse ad carmina sua expli- 
canda aliquid conferret. Habet enim Athenaeus XI, 486 e: 
KQiviag iv tfj Aaiu8ai(iovi(av TtoXireiif. KXivtj MLXrjaiovQ- 
yrjg nat diq>Qog MiXfjawvQYi^g, KXivtj XtovQyrjg xal TQdfce^a 
^PrjveiovQyrjg. Puto Critiam, ut erat q>cXoXchi(ov y Lacedae- 
monios laudibus extulisse , quod eiusmodi instrumenta lu- 
xuriae non admitterent Lectos Milesios Chiosque in pre- 
tio fuisse etiam ex inscriptionibus intelligi potest; cf. Pit- 
takes ^EqyifjfieQig aQxaioXoyiyci^ a. 1854 p. 1163 n.* 2239, 1. 
htixQivaog d{ajt)i8eg imxQvaoc vTto^Xoi JF %KLvav Xiovq- 

yeigy ydtvat MeltjaiovQyeig etc. (est index rerum Minervae 
consecratarum). cf. Revue Archeologique a. 1845 p. 325 
lettre a M. de Saulcy. 

Lecti tricliniares loco quem tractamus optime conve- 
niunt, quum versu, qui proxime sequitur (1123), de con- 
viviis, eximia veste et victu instructis, sermo sit. 

III, 7: Cycnis, aut quid nam tremulis facere artu- 
^us haedi etc. 

Quanquam versum legentibus illud nam satis super- 
fluum videtur tamen nihil versus offensionis habet. Scrip- 
turam vero codicum qui accuratius respiciunt, ei vocabu- 
lum, quod est cycnis, in neutro codice invenient, quum Ob- 
longus cycniis, Quadratus satis miram scripturam praebeat: 
ciniis. 

Praeterea non satis aptum videtur, quod poeta, qui 
aliis locis 4, 181 et 910 suum cantum cum cycno quodam 
modo comparat, h. 1. Epicurum cycnum ne imitari quidem 
audet. Si igitur illud nam quod aliis quoque locis abest, 
velut V, 23 quid enim obesset hiatus ille leonis, denique 
quid Cretae taurus etc. eicimus, versum efScimus huius- 
modi : 

[Lusjciniis aut quid tremulis facere artubus haedi. 

Tribus literis prioribus deperditis illud nam ad ver- 
sum explendum additum videtur. Quod si verum est, pro- 
pius abest a vero Quadratus, vestigia tamen veri etiam 
Oblongus retinuit scriptura: cycniis. 

Comparatio autem hirundinis cum lusciniis orta vide- 
tur et ex cantus dissimilitudine et ex cognatione e senten- 
tia veterum inter utramque avem intercedente ; cf. Schol. 
ad Sophocl. Electr. 147 ff. : avrai de (filiae Pandionis) 
fierafilrjd-eiaac eig OQvea fj fisv sig drjdovaj ij de eig x^^'-" 
dova .... Tov eaqog de iariv fj %eXi8wv ayyeXog Y,ai iart 
xexo/n^ivrj Ttjv yXwTTav xai rpelll^ec, Praeterea versus, 

2 

qui evadit coniectura nostra, quam maxime Lucretianus est 
propter eundem in caesuris sonum, cf. III, 371. 

Bemocriti quod sancta vin sententia ponit ; et Bouter- 
wekium, qui multa huius usus exempla ex hoc poeta et 
Ennio petita attulit: Quaestiones Lucret. p. 42, ubi recte 
dicit: neque sine consilio a poeta institutum esse videtur, 
ut in €q)d7]fXLf4,€Q€l cum caesura alterius pedis coniuncta 
utraque arsis in cadendo eundem referat sonum. 

Eis quae attulit Bouterwekius exemplis addo I, 111; 
IV, 973; VI, 378, 1170. Similis extremorum verborum so- 
nitus, quem rimum dicunt, saepius invenitur apud Lucre- 
tium in caesura pedis tertii cum clausula versus congru- 
ente velut: V, 33 asper acerba tnens immani corpore ser- 
^ens et II, 274 nam tum materim totius corporis omnem 
etc. Namque omnino negari non potest, antiquos cognitum 
habuisse, quam vim vocabulorum et versuum clausulae in- 
ter se consonantes haberent, quod imprimis dici potest de 
Lucretio, apud quem saepius leguntur versus duabus sylla- 
bis inter se congruentes, velut I, 318. Saepe saXntanium 
tactu praeterque meanium. cf. W. Grimm zur gesch. d. 
reims 1851 p. 627 ff. 

III, 529: Scinditur atque animo haec quoniam na- 
tura nec uno. 

Lachmannus p. 173 omnino negat, ut quidem videri 
potest, poetis licuisse coniunctionem : atque traiicere. Rud- 
dimannus I, p. 324 attulit exemplum traiectionis Horat. 
Lat. 1, 4, 107, cui addo Epod. 8, 11. Esto beata, funus 
atque imagines Ducant triumphales tuum Sat. 1, 5, 4. 
Differtum nautis cauponibus atque malignis. 

Sed utut res se habet; atque, traiectum apud Lucre- 
tium ferri non potest: scripsit igitur Lachmannus: Scindi- 
tur ttsque adeo etc. quae mutatio satis dif&cilis est; Ber- 
naysius legi vult: 

Scinditur aeque animae haec quoniam natura etc. 

sed non video, quid sibi velit haec quoniam natura; neque 
magis exputare potui, quam vim habeat vocabulum: hoc, 
quod Munroius dedit, alia etiam admissa mutatione: 
Scinditur itque animae hoc quoniam nat. etc. 

Interpretatur, ut quidem videtur, ut sit: in this way. 
Facillime autem, ut mihi quidem videtur, Bernaysii con- 
iecturam secuti, sic scribemus: 

Scinditur aeque animae quoniam natura etc. . 

Animae natura ut saepius apud Lucretium positum 
pro simplici anima. 

Praeterea dignum est quod notetur in fine versus po- 
situm: nec uno. 

Fit enim raro in Lucretii codicibus, ut nec ante vo- 
calem ponatur. Quod Lachmannum videtur fugisse , qui 
ad Lucret. p. 187 dicit: in primo et secundo pede tanta 
est codicum constantia, ut ne ante vocales quidem scriptum 
sit: nec; id autem (si nec opinans excipimus) novies tan- 
tum apud Lucretium factum est. Omnibus neque ante vo- 
calem usurpati exemplis, sub uno conspectu positis, iam 
elucet quam pauca exempla huic regulae refragentur. In 
libro primo v. 24 neque amabile, 216 neque ad., 2G6 neque 
item , 428 neque omnino , 479 neque esse , v. 534 neque 
item, V. 613 neque avelli, v. 687 neque uUi, v. 690 neque 
uUam, V. 851 neque ab, v. 857 neque autem, v. 1071 ne- 
que omnino. 

In libro secundo: v. 87 neque enim, 91 neque habere, 
235 neque ullo, 241 neque ictus, 296 neque ad augescit, 
305 neque in omne, 427 neque omnino, 570 neque in, 716 
neque in se, 796 neque in, 836 neque odorem, 858 neque 
item, 867 neque id, 912 neque uUa. 

III, 23 neque uUa; v. 39 neque uUam, 118 neque har- 
moniam, 125 neque ex, 252 neque aere, 340 neque ea, 
365 neque enim, 383 neque arani, 467 neque exaudit, 550 
neque esse, 621 neque in igni, 630 neque aures, 631 neque 

2* 

esse, 689 neque originis, 729 neque enim, 737 neque enim, 
781 neque inter, 787 neque a, 811 neque ab, 814 neque 
extra, 865 neque hilum, 879 neque enim, 892 neque 
uxor. 

In libro quarto: v. 150 neque uti, 150 neque autem, 
173 neque eam, 558 neque illam, 1209 neque utrum. 

In libro quinto: v. 133 neque ea, 249 neque umorem, 
310 neque adversus, 315 neque enim, 328 neque usquam, 
358 neque ab, 361 neque extra, 364 neque uti, 493 neque 
enim, 774 neque opinantes, 888 neque esse, 932 neque al- 
tis, 950 neque uti, 955 neque ulli, 1051 neque enim, 1117 
neque enim, 1131 neque erit, 1407 neque hilo, 1420 ne- 
que in. 

In libro sexto: v. 103 neque autem, 221 neque imbres, 
263 neque enim, 641 neque enim, 708 neque eum, 709 ne- 
que a, 779 neque autem. 

Loci autem, qui usui, quem dixi repugnant, hi sunt: 
I, 263 nec ullam, II, 110 nec usquam, III, 529 nec uno, 
559 nec autem, IV, 355 nec ad, V, 836 nec utrum, 868 
nec ipsa, 1199 nec aras, VI, 1018 nec ipsa. 

Quae exceptiones regulae nostrae pro frequentia huius 
coniunctionis admodum paucae, fortasse nec in neque 11. cc. 
mutato, toUendae sunt. Brevior forma saepe a librariis 
alteri praelata est. Conveniebat enim, ut Wagneri (Quaest. 
Vergil. XXXII) verbis utar, brevior forma multorum libra- 
riorum festinantiae nihil scilicet inter has formas interesse 
existiraantium. Vergilium quoque neque ante vocales po- 
situm praetulisse Wagnerus Quaest. Verg. XXXII obser- 
vavit. 

DifFerentia autem sensus, quam vulgo statuunt, apud 
Lucretium non est, quum codices Leidenses, inter se qui- 
dem quam maxime constantes, tamen in adhibendis for- 
mis nec et neque tam mire varient, ut ne quaeri quidem 

possit , utrum poeta quibus condicionibus praetulerit , cf. 
Lachm. ad Lucret. p. 187. 

Poetas, qui post Augusti tempora florebant, neque stu- 
diosius vitasse Lucianus Miillerus de Re Metr. Poet. Lat. 
praet. Plaut. et Terent. 1. p. 397, docuit exemplis ex Lu- 
cano, Martiale, Claudiano allatis omnibus. 

Neque hi si quidem usi sunt coniunctione neque sen- 
sum respexisse potius quam metricas quasdam leges viden- 
tur, aut enim ante vocalem aut in thesi pedis primi ne- 
que adhibuerunt. 

Apud Lucanum ante vocalem his locis: I, 53 (ed. 
Korte) Sed neque in, II, 539 neque enim, III, 50 neque 
enim, 128 neque enim, 389 neque ipso, IV, 255 neque 
enim, 417 neque enim, 452 neque illa, 762 neque enim, 
772 neque enim, VII, 119 neque enim, 739 neque enim, 
VIII, 75 neque arma. In thesi primi pedis I, 286 Nunc 
neque te, II, 283 Nunc neque Pompeji. 

Apud Martialem aut metri respectu habito aut ante 
vocalem: I, 64, 4 (ed. Schneidew.) Nec dives neque bella 
nec puella es, 92, 11 neque enim; III, 16, 3 neque enim; 
VI, 19, 1 non de vi neque caede nec veneno; VII, 51, 11 
neque enim; VIII, 40 1 non horti neque palmitis beati; 
XI, 58, 7 neque enim; XII, 24, 7. XIV, 94, 2 Nostra ne- 
que ardenti. 

Apud Glaudianum neque octiens deciens aut in thesi 
primi pedis versus heroici aut in: neque enim, legitur I, 
11 (ed. Gesner.) His neque per dubium pendet Fortuna fa- 
vorem, 85 Nam neque caesariem crinali stringere cultu, 
218 Quam neque fas Zephyris frangi , nec sole perustam; 
III, 294 Hoc neque Geryones triplex, nec turbidus orci; 
X, 52 Hunc neque canentes audent vestire pruinae; XXI, 
92 Cui neque luxuries bello nec blanda periclis, 100 tu 
neque vesano raptas venalia curru; XXII, 67 ut neque de- 
sidiae tradas dum pronus ad omne ; XXVI, 634 quos neque 

semiferi Gortynia tecta iuvenci; XXIX, 6 quos neque fri- 
goribus Boreas, nec Sirius urit; XXXI V, 33 te neque Dic- 
taeas quatiens mugitibus urbes; XXX Y, 241 Jam neqtie 
Partheniis innectere retia; XLIV, 23 Hic neqtte concepto 
fetu, nec semine surgit. Neque enim habetur: Y, 7 neque 
enim; XYIII, 63 neque enim; XXII, 148 neque enim; 
XX YI, 614 neque enim; XLIX, 9 neque enim. 

Lachmannus regulam de hoc coniunctionis neque usu 
constanti etiam pertinere vult ad secundum versus heroici 
pedem, quare v. 853 libri tertii recte, ut opinor, restituit: 
Qui fuimus neque iam etc. Begulae, quam ibi constituit, 
praeter lY, 357, quem ipse attulit, repugnat etiam III, 389 
Sentimus , nec priva pedum etc. , ubi secundum regulam 
Lachmannianam : Sentimus neque priva etc. 

Similis fere apud Lucretium ratio est vocabuli donect 
cuius forma: donique ante vocales tantum usurpatur: II, 
1116 donique ad; Y, 706 donique eum, 723 donique eam, 
995 donique eos. cf. Lucr. 11, 1130 donique alescendi 
Lachm. p. 140. 

Y, 154: sedes — nostris sedibus esse 

Dissimiles debent tenuest si corpu' deorum 
sic audacissima coniectura mutavit Lachmannus traditam 
in codd. lectionem: tenues de corpore eorum. Itaque recte 
ut opinor Munroius Lambinum secutus scripsit: tenues pro 
corpore eorum. Accedit etiam aliud cur Lachmanni con- 
iectura ferri non possit. 

Yeteres enim ante Lucretium poetae, etsi saepius s no- 
minativi substantivorum tertiae declinationis truncare ausi 
sunt (velut Yarro ap. Nonium p. 379 Non fit thesauris, non 
auro pectu' solutum. Ennius Annal. 10. Ova parire solet 
genu' pennis condecoratum), Lucretius tamen hac libertate 
abstinuit. Neque lapi' cumque viai, quod coniecit Lachm. 
YI, 550 quid quam habet probabilitatis. Munroius qui de- 
dit: nec minus ezultant , scrupus quicumque viai, vidit: 

scrupus huic loco inferendum esse. Brevior scriptura (li- 
tera s omissaj bis tantum et quidem cum vitio coniuncta 
in Lucretii codicibus servata est, 1. V, 625 posterioribus 
ignis et VI, 1136 morborum et mortiferae. Lachm. ad 
Lucret. p. 29. Reliqua omnia apocopes exempla ab edito- 
ribus Lucretii vestituta sunt. Exemplorum maximam par- 
tem ad quintum heroici versus pedem pertinere observavit 
Bouterwekius Quaest. Lucrct. p. 18 qui LI ad quintum pe- 
dem revocanda esse dicit, quum omnino LXXII ies hoc ge- 
nere usus sit Lucretius. 

Praeterea Lucretium apocopen in syllaba: bus praeci- 
pue admisisse ex recensione locorum, qui huc pertinent, 
facile apparebit. Ibus enim, si producta syllaba praecedit 
et vox ab litera consonanti incipiens sequitur, nuUo modo 
versu includi potest. Quintus autem versus heroici pes fere 
integrum dactylum desiderat. Ex quibus elucet potissi- 
mum metri causa Lucretium apocopen sibi concessisse. 
Loci quibus Lucretius extremam syllabae : bus literam trun- 
cavit, hi sunt. 

I, 158 ex omnibu' rebus, 186 infantibu' parvis, 412 e 
fontibus magnis, si quidem scriptura recte se habet, nam 
in Quadrato legitur: amnes, quem secutus Bernaysius scri- 
psit: e fontibus amnis; v. 517 inane in rebu' queat. Lachm. 
V. 718 in rebu' necessest, codd. in rebus oportet; v. 838 
coeuntibu' guttis. 

II, 175 omnibu' rebus, 428 prostantibu' quaeque, Lachm. 
Prostantibu' quique, Munroius prostantibus, unde: Bemay- 
sius; clausula versus deest in codd.; ita, ut quid scriben- 
dum sit non liqueat. Itali lacunam addito „et quae^ ex- 
pleverunt ; v. 458 si minus omnibu' sunt, pro : omnia, quod 
est in codicibus, Muretus; v. 462 Venenumst Sensibu' sed 
rarum, Lachm. pro: quod cumque videmus, sensibus seda- 
tum, locus coniecturis ita vexatus, ut quid scribendum sit, 
vix inveniri possit. Similis ratio est loci, qui sequitur v. 

467 ubi Lachm. est et levibu' sunt. Bernaysius: est, et 
squalida sunt illis admixta etc. Munroius : qst et squalida 
multa creant admixta; v. 930 ex non sensibu' sensus; v. 
975 propritim de quibu' factumst (codd. auctumst) et v. 986 
non ex videntibu' factus (codd. hic quoque auctus). 

III, 52 manibu' divis; v. 617 regionibu' pectoris hae- 
ret, coniecturam Lachmanni satis audacem recepit Bern. 
Munroius pro: regionibus omnibus, quod est in codicibus 
scribi vult: certis hominis regionibus haeret; v. 734 conta- 
gibu' fungitur eius, sic Lachm. codd.: contage. 

IV, 80 Munroius: moenibu' pro moenia in textum 
quem vocant coniectura intulit; v. 464 sensibu' visa; v.493 
coloribu' sint coniuncta videre; v. 822 illud in his vitium 
vementer rebu' necessest : Lachm. codd. : Ulud in his rebus 
vitium vehementer inesse ; lenius Bernaysius : avemus et 
Munroius: avessis pro inesse scripserunt; v. 859 ex anima- 
libu' quae pro: animalibus quia, Lachmannus, quem secu- 
tus est Bernaysius et Munroius; v. 1011 rebu' loquuntur; 
V. 1015 mentibu' capti; v. 1028 omnibu' rebu' profundunt; 
V. 1196 summis ex viribu' tendunt. 

V, 53 Immortalibu' de divis; v. 456 minoribu' sunt 
elementis; v. 625 cum posteriobu' signis; v. 821 montibu' 
passim; v. 822 variantibu' formis; v. 933 falcibu' ramos; 
V. 1104 rebu' benigni; v. 1162 rebu' locisque; v. 1195 mi- 
noribu' nostris. 

VI, 29 mortalibu' passim; v. 51 mentibu' saepe; v. 98 
pugnantibu' ventis; v. 189 pendentibu' structa; v. 618 ar- 
dentibu' solem; v. 890 sitientibu' nautis; v. 944 mananti- 
bu' stillant; v. 1139 finibu' morbus. 

Cetera apocopes exempla ad alios casus et vocabula 
pertinent, quorum in libro primo haec sunt: 

I, 591 Inmutabili' materiae; v. 978 quominu' quo. 

II, 18 menti' fruatur; v. 19 cura semotu' metuque; v. 
53 quid dubitas quin omni' sit haec rationi' potestas; v. 

623 numini' divae; v. 830 clarissimu' multo; v. 1079 qiain 
aliquoiu' siet. 

Libri tertii v. 198 lapidum collectum Cauru' movere, 
quod scripsit Bernaysius, vel coUectum ipse Euru' movere, 
quod propius ad codicum scripturam accedens scripsit Mun- 
roius, mihi probabiiius videtur, quam quod Lachm. ex scri- 
ptura codd. coniectum spicarumque, efficit: conlectum spi- 
ritus acer; v. 240 vis menti' volutat, coniectura Lachmanni, 
quae fere nullam habet probabilitatem ; alii aliter locum 
desperatum restituere conati sunt; v. 257 retinemu' valen- 
tes; reiecit Lachmannus: retinere valemus, quod ab anti- 
quissimis correctoribus Lucretio recte, ut puto, restitutum 
est. Lachmannum licentia veterum poetarum hac in re 
abusum esse vix negari potest; v. 905 privatu' doloribus 
aegris; v. 1014 de saxu iactu' deorsum; v. 1023 bonus An- 
cu' reliquit; v. 1036 sopitu' quietest. 

IV, 90 extrinsecu' torte; v. 592 nimi' miraclorum con- 
iect. Bentleyi. Munroio codicum scriptura nimis auricula- 
rum probatur, quae tamen vix explicari potest; v. 631 Scri- 
pturam codd. cibus ut videamus, Bernaysius mutavit: cibu' 
suppeditatus , quod probabilitate caret. Munroius: cibu' 
suavis et almus. Lachmannus: cibus unicus aptus; quid 
legendum sit non liquet; v. 1021 corpori' fundunt; v. 1144 
aut quae corpori' sunt; v. 1200 communi' voluptas; v. 1260 
opu' sunt quod non est vere substant. 

V, 485 a limini' parte coniect. Lachm. codd.* ad limi- 
na partem Munroius: ad limina in artum; v. 585 cemimu\ 
flammae alterum vocabulum in codd. omissum Munroius 
vocabulo: ignes, quod clausula versus, qui ante eum est 
proximus, expulsum esse dicit. Lachmanni coniectura con- 
firmatur auctoritate cod. Yictoriani in quo: flammae legi- 
tur; cf. Bouterwek. Quaest. Lucrett. p. 44; v. 944 claru' 
citat Foraiger vel largu' citat Ritschelius; v. 946 umori' 

fluenta; v. 1408^ 1434 versatili templum; v. 1443 nec mul- 
to priu' sunt. 

VI, 759 fit mactatu' repente. Munroius scripturam 
codd. restituit: ut si sint mactata repente; v. 958 corpori' 
nexu; v. 971 nectari' linctus; v. 972 amariu' frondeat; v. 
1136 morti' ferai: Lachmannus. Munroius Macrobium se- 
cutus: mortifer aestus. 

Jam ut intelligamus, quid inter Lucretium et Ennium 
in elidenda litera s intersit, etiam Enniana exempla si non 
omnia at pauca certe eaque gravissima excribamus. En- 
nius enim, qui in 648 versibus literam s centies elidit, 
quum Lucretius id in 7393 versibus septuagies septies fe- 
cerit, etiam in substantivis III declinationis iu us et is 
exeuntibus hanc elisionem usurpavit: 

Annal. 10 genu', v. 18 Venu', 39 corpu', 53 Venu', 
64 Jovi', 335 latu' perdudit asta, 352 latu'. Saturar. Reliq. 
V. 42 (Vahlen) pecu' piscibu' pascit. Epigramm. II, 5 Hic 
est ille situs, cui nemo civi' neque hostis. 

Patet igitur Lucretium multo rarius quam Ennium 
apocopen sibi concessisse, multoque augustioribus finibus 
circumscripsisse (cf. Cic. Orator 48, 161), quum literam s 
in substantivis III declinationis , qui in us et is exeunt, 
non elidat. Quod quum certo demonstravisse nobis videa- 
mur, et coniectura a Lachmanna ad V, 154 proposita et 
ceterae omnes, quae huic regulae adversantur, reiiciendae 
sunt *). • 

Jam transeamus ad locum qui et a sententia et a scri- 
ptura codicum ita comparatus est, ut multis laboret diffi- 
cultatibus: versum III, 94. 



*) Bergkius legi vult: tenues ceu corpu' deorum. Jahrbb. d. 
Phil. Bd. 67. p. 329. 

Ac primum illud: itaque v. 106 non habet, quo refe- 
ratur. Saepius quidem apud Latinos et maxime apud Lu- 
cretium protasis quaedam subaudienda est, ad quam con- 
iunctio referatur ; hic autem illud itaque omnino aptum non 
est, neque si cura Munroio: to prove what I say, subaudi- 
erimus, quidquam proficiemus. Expectamus enim senten- 
tiarum nexum fere hunc esse: errare mihi videntur, saepe 
enim fit, ut corpus externum aegrotet, quum tamen etc. 

Qui nexus optime restituetur, si v. 106 saepe itaque 
cum V. 97 coniunxerimus : dico animum esse hominis par- 
tem nilo minus ac manus et pes atque oculi — saepe ita- 
que etc. Fortasse igitur v. 98 sensum animi — v. 106 ma- 
gno opere: post v. 111 in nuUo caput collocandi et in ini- 
nitio et in fine horum versuum lacuna statuenda. 

Nonnulla huic loco deesse etiam proximo argumento 
(v. 112 praeterea et q. s.) ostenditur, quod per se vix in- 
telligi potest. Quid? quod cum eo quod proxime antece- 
dit, coniunctum etiam contra id facere videtur: nam si 
animus corporis quoddam membrum est, cur non ut manus 
ac pes simul cum itliquo corpore dormit? Etiam ob alias 
causas verisimile est, ante v. 98 complures versus perisse. 
Satis mire enim dicit poeta v. 98 sensum animi et item v. 
104 sic animi sensum etc. Qua in re nihil est quod mi- 
remur, si meminerimus, Aristoxenum negasse, omnino ul- 
lum esse animum etiam vivo in corpore, sed vim sentiendi 
tantum in corporibus existere (cf. Lactant. Instit. VII, 13 
a Munroio ad hunc locum allatum). Quod in superioribus 
aliquomodo dictum fuisse necesse est, quum Lucret. v. 113 
— 116 contra illam Aristoxeni sententiam pugnans, animum 
in corpore esse evincere studeat; dicit enim sensu sublaio 
aliud (i. e. animum) tamen in nobis esse quod tempore in 
illo multimodis agitatur et q. s. 

Quorum pertinerent verba : molli quum somno dedit a 
jnembra effusumque iacet corpus onustum, aeque nescire- 

mus, nisi ab eodem Lactantio 1. c. didicissemus, vim sen- 
tiendi ex compagine viscerum ac vigore membrorum ex- 
istere. 

Lucretius quidem nihil dicit, ex quo effici possit, ha- 
bitum illum vitalem, quem Graeci harmoniam dicunt, mem- 
bris somno relaxatis tolli. 

III, 923 quum correptus homo ex somno se coUi- 
git ipse. 

Versus sic in codicibus omnibus scriptus a sententia 
tamen non ita comparatus est, ut in ea acquiescere possi- 
mus. Nexus sententiarum fere hic est: nemo de se vita- 
que sua sollicitus est, quum mens et corpus sopita quies- 
cunt, et tamen primordia tum non longe a sensiferis mo- 
tibus aberrant; multo igitur minus mors ad nos pertinet, 
qua vita et sensus prorsus extinguuntur. Id autem quod 
dixit V. 921 et 922, versu 923 probare studet, ex quo elu- 
cet: tunc , v. 921 cum quum , v. 923 coniungendum non 
esse. 

Neque enim id dicit poeta, tum <quum somno excita- 
mur, non longe ab sensiferis motibus errant primordia, sed 
de somno in universum dicit, quum dormimus (id enim si- 
gnificat illud: tunc v. 921), primordia non longe ab sensi- 
feris motibus errant. 

Necesse est legi: 

Quum correptus homo ex somno de colligat ipse. 

III, 960 pro : magnis, quod est in codicibus Lachman- 
nus scripsit: dignis; Bernaysius, quem secutus est Munro- 
i\xs: gnatisj sed vocem desideramus pauUo latius patentem. 
Quam ut assequamur, scribemus: agnaiis. 

Quod quidem vocabulum non illo sensu forensi, quo 
ab Ictis maxime usurpatur, interpretabimur , sed ita, ut 
significet: qut subnati sunt, qui succrescunt, oppositi decre- 
pito illi seni, velut Varro de re rustic. 3, 16: quum agna- 

iae sunt multae apes, ac progeniem veteres emittere volunt 
in coloniam et q. s. 

Mutatio satis lenis est ; litera m ex vocabulo, quod an- 
tecedit: agedum a librario perperam repetita est, et voca- 
buli: agnis litera a et t exciderunt. 

Difficilior est versus, qui sequitur 963, qui legitur in 
codicibus: 

cedit enim rerum novitate extrusa vetustas 
Semper, et ex aliis aliud reparare necessest. 

Versus quomodo construi possit, non video; exspecta- 
mus passivum : et ex aliis aliud reparan necessest , quod 
quidem a Munroio , ut nunc video , in versione expressum 
est : old things give way and are supplanted by new without 
fail and one thing must he replenished out of other things. 

Nihil tamen in annotationibus de hac re dixit. Neque 
aliter Knebelius: 

Muss das Veraltete nicht, hinweggedranget vom 

Neuen 
Weichen? immer sich eins aus dem andern wieder 
erganzen? 
Ac profecto ad verbum -reparandi nec vetustas, quippe 
quod sententiae repugnet, neque natura suppleri potest, 
quum tam libere in subiectis variari non liceat. Jam ne- 
gari non potest Lucretium saepius verba activa neutraliter 
usurpasse, velut II, 126 corpora, quae in solis radiis tur- 
bare videntur; vide Creechium, qui ad v. 125 locum e Te- 
rentii Phormione petitum attulit : dum ne reducam, turbent 
quam velint, ubi Donatus turbent: errent, tumultuentur, 
interpretatur. Similiter eiusdem libri v, 438 atque ex of- 
fensu quum turbant corpore in ipso. cf. libri III, v. 500: 
inde ubi iam morbi reflexit causa; quod tamen aliquomodo 
excusatur. Cic. Tusc. I, 44, 107 ubi versus Ennianus sic 
legitur : 

Neque sepulcrum, quo recipiat, habeat portum cor- 
poris 
vide Munroium, qui multos, qui huc pertinent locos attuUt, 
ad 1. III V. 502 ; omisit IV v. 449 binaque per totas aedis 
geminare supellex. Huc etiam pertinere videtur, quod Lu- 
cretius verba: generascere, torrescere, alia, a verbis activia 
generandi et torrendi derivata, neutraliter usurpat. 

Sed ut redeam ad v. 963 , fateor locos, quos supra at- 
tuli, paulo aliter esse comparatos. Nam si reparare neu- 
traliter dictum concedimus, non video, cur non depellere 
II, 219, ubi Lachmannus ingeniosissime decellere scripsit, 
et opprimere VI, 286 neutraliter accipienda esse dicamus. 
Non habeo, quo locum ab interpretibus omnibus neglectum 
expediam. Simili, ut hoc addam, constructionis vitio labo- 
rat VI, 15 vexare, qui et ipse nondum sanatus est. 

II, 198 Lachmannus, quem secutus est Bernaysius et 
Munroius, scripsit: nam quo magis ursimus alte deiecta, 
quod explicat: ex alto in aquam deiecta. 

Quomodo autem res urgere possimus, quas ex alto 
deiicimus, non dicit. Multo evidentius fieri exemplum a 
Lucretio ante oculos nobis positum , si sumserimus tigna 
per longitudinem aquis immersa fuisse, negari non potest. 

Quamquam autem ex eis, quae sequuntur v. 200, ubi 
tigna in profundum depressa aquae impetu reiecta plus 
media parte emergere dicit, aliquomodo effici potest, Lu- 
cretium rem sibi ita apud animum informasse, tamen in 
superioribus dici necesse erat, quod aperte dictum est si 
restituimus, quod in codicibus est: derecta sive directa, 
quod est in Oblongo. Sed ut videtur, derecta genuina Lu- 
oretii forma est; cf. VI, 823 derigit; IV, 607 viis derectis; 
V, 323 deminui et Lachm. ad Lucr. IV, 609 qui imperi- 
torum esse dicit scribere: directis. Sensus igitur hic est: 
quo altius ursimus tigna directa, eo cupidius exsiliunt, ut 
saepe plus media parte emergant. 

IV, 99. Ex(cita) imagmibus et q. s. 

Codd.: ex imaginibus. Munroius lemsissima mutatio- 
ne: extima imaginibus et. q. s. the scribe neglected to re- 
peat the: ima, ut dicit in annotatione. IUud extima re- 
fert ad simulacra v. 97, et extima simulacra interpretatur 
esse oras imaginum, ut v. 133 et cuiusque modi formarum 
vertere in oras. Ad suam de hoc loco sententiam illustran* 
dam Munroius attulit Ciceronem, qui de deis Epicureis di- 
sputans, de nat. deorum I, 123 homunculi similem deum, 
lineamentis dumtaxat extremis, non habitu solido et q. s. 
praeterea Macrob. Sat. VII, 14, 4. Aen. VI, 292. Sed om^ 
nibus his locis Munroii coniectura parum firmatur, quum, 
etsi dicere possimus extrema lineamenta, non sequatur, ex- 
tima simulacra eadem esse quae orae formarum. De con- 
iectura Lachmanni: 

Excita imaginibus missus consistere rerum, Lotzius 
Quaest. Lucret. Philol. 7 p. 723 monuit, non bene simula- 
cra, quas ipsas poeta esse vellet imagines, ab imaginibus 
excita consistere, quare minime insolito verborum ordine: 

Ex ea imaginibus missis consistere rerum 
scribendum censet. At participio excita, non ita mul- 
tum tribuendum est, quum saepissime Lucretius, qui 
raro verbum consistere, si significat: bestehen aus, cum 
solo Alblativo, omissa praepositione , coniungit, participium 
addat II, 906 mollia mortali consistere corpore creta. 

Negari tamen non potest, versum in codicibus: Ex 
imaginibus missis consistere rerum, scriptum a sententia 
optime huic loco convenire. Metri autem causa lenissima 
Lotzii coniectura probanda videtur. 

IV, 130 hoc caelo qui dicitur aer. 

Isidorus qui hoc versu utitur Orig. XIII, 4, 3 habet: 
Lucretius, Caelum quod dicitur aer. Id contra consuetu- 
dinem Lucretii esse Lachmannus dicit ad 1. III, v. 94 ubi 
scriptura codicum: 

Animuin dico mentem quem saepe vocamus, 
regulae- repugnat. Attulit Lachm. III, 100 habitum quen- 
dam vitalem — harmoniam Graii quam dicunt et q. s. 
Ceterum Lachmanni adnotatio perobscura videtur. Haec 
tamen fere, ut puto, eius sententia est: exceptionem regu- 
lae a se constitutae esse, quum ante relativum pronomen 
demonstrativum positum sit. Cuius rei exempla esse voluit 
Lachmannus, ut quidem videtur (exempla enim attulit nul- 
lo discrimine interposito) VI, 298 igneus ille vertex, quem 
' patrio vocitamus nomine fulmen et IV, 369 nam nil esse 
"potest aliut nisi lumine cassus aer, id quod nos umbram 
perhibere suemus. Alteram regulae suae exceptionem esse 
dicit, quum ad duo nomina illud relativum referri potest. 
Cuius rei exempla sunt: VI, 702 in summo sunt vertice 
crateres, ut ipsi nominitant, nos quod fauces perhibemus 
et ora. III, 139 dominari in corpore toto consilium, quod 
nos animum mentemque vocamus. I, 58. Qtme nos ma- 
teriem et genitalia corpora rebus — Appellare suemus. 

Tali modo si recte, ut opinor, explicata sunt ambigua 
Lachmanni ad h. 1. verba, restat tamen quod difficillimum 
est, quod IV, 132 in hoc caelo qui dicitur aer, locus a 
Lachmanno allatus, regulae de exceptione in pronomine 
duplici prorsus repugnat. Secundum enim eius reguUm le- 
gendum est: in hoc caelo, quod dicitur aer. Isidorus 1. c. 
habet, quod dicitur aer, sed quum alii hoc versu hic scri- 
pto, utantur, nihil certi ex Isidori loco effici posse videtur, 
etsi mutatio qui in quodf pra^sertim quum d litera sequa- 
tur, non sane difficilis est. porma Enniana y^coelus^ ^ ut 
hoc addam, Lucretius non ulitur. 

Eandem fere de duplici pronomine Zumptius proposuit 
in Grammat. lat. §. 372 qui attulit Curt. 3, 20: Dareus 
ad eum locum, quem Amanicas pylas vocant, pervenit. 

IV, 141. Lapsaque cedant. 

Posfhaec verba deest primum, ut dicit Lachmannus, 
Percipe vel: Expediam, tum paucula a quibus illud enim 
quod subicitur pendeat. At illud : enim, mihi quidem opti- 
me pendere videtur a v. 142 : perpetuoque fluant ab rebus, 
semper enim summum quicquid de rebus abundat quod 
iaculentur. Ita haec saltem optime cohaerent, sed percipe 
vel eiusmodi aliquid aperte deest. 

Quum tamen ne in codice archetypo quidem ut dixit 
Lachmannus, ullum defectus indicium fuisse existimandum 
sit, etsi singula versuum duorum ancedentium verba nihil 
suspicionis habent, non alienum videtur, si percipe vel 
eiusdem notionis aliquid inseramus. 

Quod sic instituimus: 

Nunc ea quam facili et celeri ratione gerantur 
Perpetuoque fluant ab rebus lapsa, iibi edam, 

Lucretii enim quam maxime proprium est, ut verbis 
finitis participia apponat , quae eandem fere atque verba 
finita sententiam exprimunt. Quod dicendi genus Lach- 
mannus quum non perspiceret I, 121 mutare voluit illud 
edens quippe quo nullum pondus sententiae adderetur. 

Alia exempla quo hic usus poetae ab interpretibus ne- 
glectus comprobatur haec sunt: I, 343 privata canerent; 
II, 67 stipata cohaeret; 549 congressa coibunt; 563 com- 
pulsa coire; III, 439 ablata recessit; IV, 914 eiecta reces- 
sit; 915 contrusa concessit. 

II, 502. Aurea pavonum rident imbuta lepore 
Saecla nova rerum superata colore iacerent, 
scriptura codicum est. Vincula orationis quum prorsus hic 
nulla sint, Lambinus et qui eum secuti sunt, Creechius etc. 
in fine versus posuerunt: ei tacta colore, et Aurea pavo- 
num ridenti etc. 

Quod tamen ei in versuum hexametrorum fine solis 
inter poetas satiricis ponere licet (vide Lachm. ad Lucret. 

3 

p. 102). Idem vitium commisit Bernaysius IV, 416 caelum 
ut videare videre et Corpora miraclo et q. s. 

Lachmannus : 

Aurea pavonum riden^t imitata lepore 
Saecla et q. s. 
legendum proponit. Sed non apte vestes purpureae pavo- 
num saecla imitantur. Quod enim de purpurae quodam 
genere, quale Plin. Nat. Hist. 9, 38, 62 describit, aliquo- 
modo dici potest, id nequaquam valet de purpura in uni- 
versum. 

Bernaysius, qui, ut equidem puto (nihil enim hac de 
re ipse indicavit) , in partes vocavit libri secundi v. 806 : 
caudaque pavonis larga cum luce repletast, ita legi vult: 
Gavdaque pavonum riden^i imbuta lepore 
Gaeca novo rerum superata colore iacerent etc. 

Munroius denique more suo, quum aliter rem expedire 
non potest lacunam statuit inter v. 501 tacta colore, et v. 
502 aurea pavonum. Itaque nos rem sic instituimus: 
Aut quo pavonum rident imbuta lepore 
Saecla et q. s. 

Dicit igitur poeta, vestes barbaricas et purpuras aut 
leporem eum , quo imbuta pavonum saecla rident , novo 
quodam colore superata iacere. Ita ridenty quod in utro- 
que codice est , servamus neque quidquam mutamus nisi 
illud: aurea, Accedit quod ridens adiectivi instar positijm 
pro splendidus nusquam apud Lucretium legimus; saepius 
contra ridere, ut vim habeat splendendi. cf. IV, 80 locum 
huic simillimum perfusa lepore omnia corrident; IV, 1117 
pulchra in pedibus Sicyonia rident; III, 22 large diffuso 
lumine rident. 

De attractione: quo lepore imbuta rident, pro: lepor 
quo imbuta rident, cf. Lucret. II, 734: locum huic similli- 
mum: Nive alium quemvis, quo sunt imbuta colore, pro: 
nive alium quemvis colorem, quo imbuta sunt. Cuius at- 

tractionis apud Lucretium usitatissimae exempla coUegit 
Munroius ad Lucret. I, 15. 

VI, 15. Atque animi ingratis vitam vexare querellis 
Pausa atque infestis coget saevire querellis. 
Lachmannus quum querelllie bis positae locum tueri 
non possint, in partes vocato versu V, 44: At nisi purga- 
tumst pectus, quae proelia nobis Atque pericula tumst in- 
gratis insinuandum, scribit in altero versu periclis pro 
querellis, praeterea pro: pausa atque, Passimque et Lam- 
binum secutus cogei (cogi) pro: coget. 

Infestas querellas se intelligere negat (cf. V, 1414 dul- 
ces querellae). At infestae querellae eae, ut videtur, dici 
possunt, quae hominum vitam vel infestam habent vel in- 
faustam reddunt. Simili licentia Bemaysius versum immu- 
tavit, qui dedit: 

Atque animi ingratis vitam vexare timore 
Fauftam atque infestis cogi saevire querellis. 
Sed quum intelligerem nullam emendationem quidquam 
probabilitatis habere, qua praeter finem versus, quem cor- 
ruptum^esse duobus his versibus sub uno conspectu positis 
cuivis apparebit, initium quoque versus qui sequitur, mu- 
tetur, legendum proposui: 

Atque animi ingratis vitam vexare sine uUa 
Pausa atque infestis cogi saevire querellis 
(Postea cognovi Munroium in eandem incidisse coniecturam). 
Sed ne haec quidem emendatio vera esse potest. Mirum 
enim videtur neminem adhuc praesertim qui : cogetm: cogi 
rectissime mutaret, vidisse, constructionem, vexarc si legi- 
mus, stare non posse. Lachmannus quidem, ut nunc vi- 
deo, aliquid suspicatus videtur, qui decursum sententiae in- 
dicavit ad Lucret. p. 349 his verbis : Praecesserunt haec : 
quum vidit homines tamen anxios esse invitos vexari. Ita- 
que clausula versus quum coniecturis pateat versus sic le- 
gere possumus: 

Atque animi ingratis vitam vexari alioquin 
Faustam atque infestis cogi saevire querellis. 

Sed quum alioquin sit vocabulum non satis antiquum 
(cf. Lachm. ad Lucret. p. 168 qui versum in quo legimus 
illud vocabulum, III, 415 incolumis quamvis alioquin splen- 
didus orbis, uncis inclucit) rem aliter instituimus: 
Atque animi ingratis vitam vexari expertem 
Pausa atque infestis cogi saevire querellis. 

Itaque uno tantum vocabulo corruptela insigni muta- 
to, locus recte, ut opinor se habet. Expers cum Ablativo 
coniunctum saepius apud antiquiores praesertim scriptores 
invenimus. cf. Forcellini s. v. expers, qui Plautum, Catul- 
lum, Sallustium attulit. Apud Lucretium his legi locis: 
II, 1092 natura Ipsa sua per se sponte omnia dis agere 
expers; VI, 1179 lumina versarent oculorum expertia somno. 

Restat tamen, fateor, difficultas quaedam ; versus enim, 
qui coniectura nostra evadit, ex Lachmanni sententia ferri 
non potest, qui p. 150 versum 198 libri III manifesto cor- 
ruptum mutavit. Versus enim in tres spondeos exeuntes 
omnino non leguntur apud Lucretium *) : quare si coniec- 
tura, quam proposui infirmatur, corruptelam ab interpreti- 
bus omnibus neglectam indicasse satis habeo. 

Fortasse casui tribuendum est, quod Lucretius Graeca 
Ennii Luciliique licentia quam postea et GatuUus et Ho- 
ratius artificiose revocarunt, abstinuit; sicut nmlta apud 
Lucretium inveniuntur singularia, veluti in omnibus Lucre- 
tii libris unus legitur versus hypermeter: 

V, 846. Multa videmus enim rebus concurrere debere 
Ut propagando et q. s. 
Neque silentio praetermittendum videtur, quod pauca ver- 
sus spondiaci exempla leguntur. In primo Lucretii libro 
bi Bunt: v.60, 64, 616, 991, 1077; II, 295, 302, 309, 397, 



*) cf. Philol. 23 p. 467. 

615, 1053; III, 249, 253, 417, 961; IV, 123, 185, 196, 
592, 972, 975; V, 190, 425, 970, 1263. NuUa autem in 
libro sexto; quo pertinere videtur quod Lucretius inde a 
quarto libro spondaicos non admisit nisi in tetrasyllabis 

IV, 123 centaurea; v. 185 intervallum; v. 196 intervallum; 

V, 592 miraclorum; v. 072 usurpare; v. 975 obversantur. 
V, 190 pertemptare; v. 425 pertemptare; v. 970 involven- 
tes; V. 1263 procudendo. 

Ac quaerentes, quomodo poetae,^ qui antecedunt Lucre- 
tium, versus spondaicos tractaverint , Lucilium rarius, En- 
nium, qui magno cum pondere versus fecerit, saepissime 
versus spondaicos admisisse intelligimus. Lucilius in eis, 
quae de poematis supersunt, spondaicos his locis habet II, 
11; III, 11; XIV, 9; XXX, 50. Ennius his locis (ed. Vah- 
len) V. 2, 125, 126, 174, 207, 219, 256, 305, (488), 541, 
603, 604. Sat v. 16, 22. Quorum in tres spondeos ex- 
euntes hi sunt: 125 Volturnalem Palatualem Furrinalem; 
126 Floralemque Falacrem et Pomonalem fecit; 174 Cives 
Bomani tunc facti sunt Gampani; 219 Ut primum tenebris 
abiectis indalbabat; 305 Ore Cetegus Marcus Tuditano con- 
lega; 541 tanto sublatae sunt; 603 Introducuntur legati 
Minturnenses; 604 Olli crateris ex auratis hauserunt. 
Lucretius 1. VI, v. 131. 

Lambinus, quem secuti sunt alii: 

Saepe ita dat pariter sonitum displosa repente 
quod ferri nequit; necessario enim requirimus vocabulum, 
quod describit, qualis tandem iste sonitus fuerit. Lach- 
mannus: saepe det haut parvum sonitum, quod quum lon- 
gius absit a codicum scriptura: Saepe ita dat parvum so- 
nitum displosa repente, equidem legendum propono: 
Saepe ita dat clarum sonitum displosa repente. 

Glarus h. e. significat e longinquo audiendus (cf. Lachm. 
ad Lucret. V, 946 p. 321 init.), non solum de sono acuto, 
sed saepius de tonitru. cf. Naevius Danae ap.Non. p. 110, 16. 

Suo sonitu claro fulgurivit Juppiter. Lucret. I, 1003 quod 
neque clara suo percurrere fulmina cursu. Lucret. VI, 82 
sunt fulmina clara canenda. Versui 944 libri quinti voca- 
bulum, quod est clarus^ restituendum videtur cum Forbi- 
gero: Claru' citat late sitientia saecla ferarum. 

Ita cum adiectivis et adverbiis coniunctum rarius le- 
gitur. Cic. ad Att. 7, 2 iia belle nobis flavit ab Epiro le- 
nissimus Onchesmites. Cic. pr. Dejot 21 dei te perduint 
fugitive, iia non modq improbus et fatuus, sed etiam amens 
es. Sed quum ita (= tam) saepius usurpetur cum parti- 
cula negativa coniunctum, Bernaysius legit: 

Noenu ita det parvum sonitum displosa repente. 

Sed noenu et longius a scriptura codicum recedit et 
dubitari etiam de forma potest an hoc loco adhibenda non 
sit. Lucretius enim has formas archaicas , ut ita dicam, 
tum praecipue videtur usurpasse quum valent ad versum 
efficiendum. III, 195 noenu potest igitur parvissima cor- 
pora pro quam et q. s. IV, 710 noenu queunt rabidi con- 
tra constare leones. Itaque vocabulo indu utitur ut: „im- 
pedire" vessu includat I, 240 indupedita; II, 102 indupe- 
dita, passim. Similiter induperatorem dicit pro imperatore 
V, 1225 Induperatorem classis super aequora verrit. 

Hexametrum ab Ennio poesi Latinae additum linguae 
non admodum accommodatum fuisse ex ipsis casuum ter« 
minationibus demonstrari potest, cf. Kone Ueber den Sprach- 
gebrauch der rom. Epiker, Munster 1840, qui multis ex- 
emplis quantum poetae versui tribuerint docuit. Creticum 
inprimis versui heroico repugnantem ut vitarent, omnia 
fere sibi concessere poetae. Quo factum est ut nova vo- 
cabula fingerent, vetera obliterarent. Eandem ob causam 
Lucretius vocabula finxit eiusmodi: differitas IV, 634 ma- 
ximitas II, 498; pestilitas VI, 1096, 1123, 1130. Haec 
apud unum Lucretium leguntur; quae vero feliciter ficta 
erant, posteriores accipere non dubitarunt. Finxisse autem 

haec vocabula Lucretium fit verisimile ex Nonio, qui p. 
59,21, 136,10, 158,1 profert haec vocabula solo Lucretii 
nomine annotato. 

HucfortAsse pertinet mirabilis illa adiectivi forma L 
VI V. 762 Puteae regiones i. e. Puteolanae. Codicum scri- 
ptura haec est: Janua ne Poteis orci regionibus esse Cre- 
datur et q. s. Lachmannus illud poteis codicis mutavit 
in Puteis, Urbs Puteoli non ita longe abest a Cumis et 
lacu Averno. Forma adiectivi autem, ut ipse dicit Lach- 
mauBus, neque Lucilius usus est quum scriberet iu satira- 
rum tertio: Inde Dicaearchium populos Delumque mino- 
rem, neque eam post Lucretium alius poeta periclitatus est 
Accedit quod ne Varro quidem , qui de ling. lat. V, 25 
haec habet: A puteis oppidum Puteoli, quod incircum eum 
locum aquae frigidae multae ; hanc mirabilem adiectivi for- 
mam ad originationem suam firmandam attulit. 

Neque Festus p. 218 Muller. huius Adiectivi formae 
mentionem fecit; quamquam fatendum est, locum, ubi de 
Pttteolis agitur, mancum esse. Silius quoque Italicus ma- 
luit Puteolano& metri causa Pherecyadaa dicere XII, 159 
muros Pherecyadum. Quae quum ita sint, mihi tamen 
emendatio Lachmanniana probatur; nam et hoc loco sicut 
aliis multis poetam metro aliquid tribuisse videmus. Quid 
enim faceret poeta quum Puteolanum nuUo modo versu in- 
cludere posset? 
VI, 804 at quum membra domnus percepit fervida servis 
Tum fit odor vini etc. 

Lachmannus legendum suadet odor tiri et /?^cepit 
fervidtor vis, Dicit enim poetam hic non de alia re dice- 
re, quam de ipso carbonum odore, in quo describendo ver- 
sus duo proximi versantur. At fermdus proprie dicitur de 
musti vinique fervore; cf. Plin. 14, 9, 11. Coniunctio at, 
quae Lachmanno indicio est , poetam h. 1. de carbonum 
odore dicere, mihi ita explicari posse videtur: carbonum 

gravis vis capiti dolorem aflfert, at vini fervidi vis si mem- 
bra domus percepit, odor eius fit plagae mactabilis instar. 
Itaque fortasse legendum at q. m. domus percepit yi^mrfw* 
sucus (vel fervida seria) , tum fit odor vini etc. quod sic 
explico: quum cellam vinariam fervidi vini seria percepit, 
tum fit odor eius, et q. s. De „serta^ pro ipso vino po- 
sita, cf. mulctra Colum. 7, 8; praeterea „serta^ satis expli- 
catur versu qui sequitur. 

Nihil, quod quidem certum sit, ex mira codicum scri- 
ptura effici posse concedo. In corruptela autem ipsa medii 
aevi Latinitatis vestigia fortasse agnoscere possumus. Li- 
brarius, qui legeret domnus, neque sententiam perspectam 
haberet, servos inferre non dubitavit. Opponitur enim fere 
dominus servis ut Gr. deaTtoTtjg. cf. Plin. Paneg. 7, 6. 
Plaut. Capt. Prol. 18. Forma domnus per totam aetat^m 
mediam erat usitatissima. cf. Waltbar. 249 ad quaecun- 
que vocas me, domne, sequar studiose. 1098 Quo me domne 
vocas? 1215 fuge, domne, propinquant. Monachis autem, 
quin domni nomen tritum fuerit, dubitari non potest, qui, 
quum domiui nomen per humilitatem quandam Christianam 
recusarent, domni potissimum vocati sunt. cf. Du Can- 
gium s. V. 

